December er en herlig højtid med gløgg, gaver og guf for alle pengene. Men det er desværre også højtid for ubudte gæster. Tyveknægte tvang sig med et koben adgang til Preben Nyholm og familiens hjem, mens de var på ferie. - Det er rigtig ubehageligt at komme hjem og andre mennesker har gået inde i ens hjem. Og ryddet ud i alle skabe og skuffer. Og desværre kan flere nok se frem til de uventede gæster. I 2015 var der 23 procent flere indbrud i december end i årets andre måneder. Det har fået flere nordjyder til at tænke i præventive løsninger, for der er nemlig flere ting, man selv kan gøre. Ud over at installere alarm, kan disse tre råd måske også være med til at sikre dit hjem: En anden god løsning kan være nabohjælp. Det kan nemlig have en forebyggende effekt. - Hvis din bolig er alene hjemme, kan man som nabo gå over og få det til at se beboet ud. Rode lidt i skraldet. Tømme postkassen. Desuden skal man hilse på folk i området. Et simpelt hej kan mindske risikoen for indbrud, fordi indbrudstyven føler, det øger risikoen for at blive taget, fortæller Lone Harlev, nabohjælp. Det bakker Sune Myrup fra Nordjyllands Politi op om: - Det er noget, tyvene ikke bryder sig om, for så er det blevet eksponeret og kan blive genkendt, fortæller han. Du kan høre meget mere om nabohjælp i klippet her:

Referat:
December er årets hårdest ramte måned, hvad angår indbrud. Men der er altså flere ting,du selvkan gøre for at mindske risikoen.